बाइक टकराने से हुए विवाद में युवक घायल
भास्कर संवाददाता| नरसिंहगढ़
दोपहिया वाहनों के टकराने की घटना के बाद बुधवार को कुछ घंटों तक नगर में अफरातफरी की स्थिति रही। घटना में 1 युवक घायल हुआ है। दोनों पक्षों ने पुलिस थाने में शिकायत की है। घायल युवक और उसकी मां की अलग-अलग रिपोर्टों के आधार पर पुलिस ने एक पक्ष के 8 नामजद लोगों समेत 25 लोगों पर मारपीट, लूट समेत अलग-अलग धाराओं में प्रकरण कायम किया है। दूसरे पक्ष की रिपोर्ट पर अज्ञात लोगों के खिलाफ प्रकरण दर्ज किया है। घटना के बाद मेन मार्केट बंद हो गया इसे पुलिस-प्रशासन और वरिष्ठ नागरिकों ने वापस खुलवाया। एसपी हिमानी खन्ना और पुलिस अधिकारियों को सुरक्षा इंतजाम बनाने के निर्देश दिए। एहतियात के लिए अतिरिक्त पुलिस बल शहर में तैनात किया गया।
मेले में भी सुरक्षा इंतजाम बढ़ाने पर जोर दिया
स्थानीय नागरिकों ने एसपी से चर्चा कर शहर में चल रहे महाशिवरात्रि के मेले में भी सुरक्षा इंतजाम बढ़ाने की मांग की। उन्होंने कहा कि मेले में ऐसी घटनाएं लगातार बढ़ रही हैं जो सुरक्षा के नजरिए से ठीक नहीं हैं। उन्होंने पुलिस की कार्यप्रणाली से भी असंतुष्टि जताई। एसपी ने इंतजाम सुधारने का आश्वासन दिया।
कड़ी कार्रवाई की जाएगी
मामले की जांच चल रही है। पुलिस अपना काम कर रही है। शहर में सुरक्षा के वाजिब इंतजाम हैं। जो भी दोषी होंगे, उन पर कड़ी कार्रवाई की जाएगी। मेले में भी सुरक्षा इंतजाम व्यवस्थित करने के लिए पुलिस को निर्देश दिए हैं। हिमानी खन्ना, एसपी राजगढ़।
hin_Deva san_Deva hin_Deva hin_Deva hin_Deva hin_Deva hin_Deva